text: Her er der udsigt til øget rejsetid i store bededagsferien
  24 april 2018 kl. 17.41
  Store Bededagsferien nærmer sig. Det kommer man til at kunne mærke i trafikken, hvor et akut vejarbejde kan få stor indflydelse.
  
  Der forventes periodevis tæt trafik på disse strækninger
  - E45 Sønderjyske Motorvej- E45 Østjyske Motorvej- Fynske Motorvej- Vestmotorvejen- Rute 21 til og fra Sjællands Odde- Hillerødmotorvejens forlængelse
  Det akutte vejarbejde på den Ny Lillebæltsbro gør, at Vejdirektoratet i år forventer ekstra rejsetid og kø på broen i forbindelse med Store Bededagsferien.
  Vejarbejdet foregår i retning mod Jylland og skal reparere revner i asfalten.
  Vejdirektoratet vil forsøge at skabe de bedst mulige forhold for feriebilisterne.
  -Men vi bliver nødt til at udføre reparationerne på broen, fordi de skal være ordnet, inden vi lukker Den Gamle Lillebælts for en længe planlagt hovedrenovering, siger Michael Kirkfeldt, anlægs- og driftsdirektør fra Vejdirektoratet, i en pressemeddelelse.
  Trafikanter må forvente øget rejsetid på omkring én time i de værste trængselsperioder ved broen. Det drejer sig mest om torsdag den 26. april og den 29. april om eftermiddagen og aftenen.
  Der forventes også forlænget rejsetid på omtrent en halv time i de øvrige bededage. Derfor er det ifølge Vejdirektoratet under alle omstændigheder er en god idé at tage af sted i god tid, hvis man skal krydse Lillebælt i retning mod Jylland.
  På de øvrige veje forventes der tæt trafik og risiko for ekstra rejsetid den 26. april mellem 15.00 til 19.00.
  
  
  